Участва в Руско-турската война (1877-1878) като командир на 9-и Донски казашки полк. Проявява се в боевете при Никопол, обсадата на Плевен и превземането на Горни Дъбник. Участва в задържането на настъплението на отряда на Осман паша към Ловеч на 22 и 23 август 1877 г. В състава на Ловешко-Севлиевския отряд с командир генерал-лейтенант Павел Карцов прочиства околностите на Ловеч от башибозук и черкези. Девети Донски казашки полк е награден с Георгиевско знаме „За отличие в Турската война 1877 и 1878 г.“